Курыт школхэр къэзыуххэм ящыщу еджакIуэ ягъэкIуэнухэр къыхах
Тезырхэр егъэпшынынымкIэ федеральнэ къулыкъущIапIэм и Управленэу Къэбэрдей-Балъкъэр Республикэм щыIэм конкурс ирегъэкIуэкI Урысейм и ФСИН-м профессиональнэ щIэныгъэ нэхъыщхьэ щрагъэгъуэт и еджапIэхэм 2014 гъэм щIигъэтIысхьэнухэр къыхихын папщIэ. Апхуэдэ щIэныгъэ зрагъэгъуэтауэ къэзыгъэзэжхэм IэнатIэхэр щрат УФ-м Тезырхэр егъэпшынынымкIэ и федеральнэ къулыкъущIапIэм и Управленэу Къэбэрдей-Балъкъэр Республикэм щыIэм и IуэхущIапIэхэм.
IэщIагъэлIхэр очнэу щагъэхьэзыр еджапIэхэм щIагъэтIысхьэ УФ-м и цIыхухэу (щIалэхэу) курыт еджапIэр къэзыухахэр, пэщIэдзэ профессиональнэ щIэныгъэ (курыт щIэныгъи щIыгъуу) е курыт профессиональнэ щIэныгъэ зэзыгъэгъуэтахэр, уголовнэ-гъэзэщIакIуэ IэнатIэм щылэжьэным зи узыншагъэкIэ хуэкIуэхэр, къэрал экзамен зэгуэтхэр тэмэму зытахэр икIи Урысейм ЮстицэмкIэ и министерствэм «Урысейм ЮстицэмкIэ и министерствэм и уголовнэ-гъэзэщIакIуэ IэнатIэм и лэжьакIуэхэм я физическэ зэфIэкIыр къезэгъыу гъэхьэзырынымкIэ хабзэхэр къэщтэным и IуэхукIэ» 2001 гъэм щэкIуэгъуэм и 12-м къыдигъэкIа унафэ №301-м къызэригъэувым тету ябгъэдэлъ физическэ зэфIэкIымкIэ еджапIэ зэрыщIагъэтIысхьэ гъэунэхуныгъэхэм пхыкIахэр.
ИщхьэкIэ къыщыгъэлъэгъуа еджапIэхэм зэрыщIагъэтIысхьэ хабзэхэм, абыхэм щыщIэтIысхьэкIэ гъэунэхуныгъэхэр зэрырагъэкIуэкI щIыкIэм нэхъ зэпкърыхауэ щыгъуазэ зыщыфщI хъунущ еджапIэхэм я официальнэ сайтхэм: Урысейм и ФСИН-м и академием (Рязань къалэ) — http://apu-fsin.ru/; Урысейм и ФСИН-м Владимир къалэм дэт и юридическэ институтым — www.vui-fsin.ru; Урысейм и ФСИН-м экономикэмрэ правэмкIэ и институту Вологдэ къалэм дэтым — http://www.vipe- fsin.ru/.
ЕджапIэхэр, абыхэм зыхурагъаджэ IэщIагъэхэр, зэрыщIэтIысхьэ экзаменхэр зыхуэдэр
Урысейм и ФСИН-м и академиер
56.05.01 IэщIагъэ — тылыр къызэгъэпэщыныр (урысыбзэ, математикэ, обществознание)
Урысейм и ФСИН-м Владимир къалэм дэт и юридическэ институт
40.05.02 IэщIагъэ — хабзэхъумэ лэжьыгъэ (урысыбзэ, обществознание, тхыдэ)
Урысейм и ФСИН-м Воронеж дэт и институт
11.05.04 IэщIагъэ — инфокоммуникацэ технологиехэмрэ связь хэхам и системэмрэ (очнэу) (урысыбзэ, математикэ, физикэ, ИКТ)
11.05.02 IэщIагъэ — Уголовнэ-гъэзэщIакIуэ системэм и унафэщI лэжьакIуэхэм папщIэ (заочнэу) радиотехникэ системэ хэхахэр
Урысейм и ФСИН-м экономикэмрэ правэмкIэ Вологдэ къалэм дэт и институт
40.05.02 IэщIагъэ — зыхъумэ лэжьыгъэ (урысыбзэ, обществознание, тхыдэ)
ЕджапIэхэм щIагъэтIысхьэнухэр къызэрыхахыр
Урысейм и ФСИН-м и еджапIэхэм IэщIагъэ щызэзыгъэгъуэтынухэр щыщIагъэтIысхьэр ахэр я IэщIагъэм зэрыхуэщIар къапщыта нэужьщ. Апхуэдэ къэпщытэныгъэхэм хеубыдэ психологие къэпщытэныгъэр, дэтхэнэми и узыншагъэр зыхуэдэр зэхэгъэкIыныр, и физическэ зэфIэкIхэр къэпщытэныр.
Медицинэ къэпщытэныгъэм ипкъ иткIэ яубзыху дэтхэнэри уголовнэ-гъэзэщIакIуэ IэнатIэм къулыкъу щрихьэкIын, апхуэдэу Урысейм и ФСИН-м и еджапIэм щIэныгъэ щызригъэгъуэтын папщIэ зэрыхуэщIар. Очнэу еджэну щIэтIысхьа дэтхэнэ зыми и физическэ зэфIэкIхэр къапщытэ уголовнэ-гъэзэщIакIуэ системэм хуеджэным, абы къулыкъу щрихьэкIыным къарукIэ зэрыхуэщIар яубзыхун папщIэ.
Урысейм ЮстицэмкIэ и министерствэм «Урысейм ЮстицэмкIэ и министерствэм и уголовнэ-гъэзэщIакIуэ IэнатIэм и лэжьакIуэхэм я физическэ зэфIэкIыр къезэгъыу гъэхьэзырынымкIэ хабзэхэр къэщтэным и IуэхукIэ» 2001 гъэм щэкIуэгъуэм и 12-м къыдигъэкIа унафэ №301-м къызэригъэувым тету очнэу еджэну псоми ябгъэдэлъ физическэ зэфIэкIыр къапщытэ.
Урысейм и ФСИН-м и еджапIэхэм щIагъэтIысхьэну къыхахахэм уголовнэ-гъэзэщIакIуэ системэм къулыкъу зэрыщащIэнум теухуауэ контракт иращIылIэ икIи абы ипкъ иткIэ кандидатыр уголовнэ-гъэзэщIакIуэ IэнатIэм и органхэм хагъэхьэ. Контрактым къыщагъэлъагъуэ дэтхэнэми еджэн щиухам щегъэжьауэ илъэситху нэхърэ мынэхъ мащIэкIэ Урысейм и ФСИН-м и Управленэу Къэбэрдей-Балъкъэр Республикэм щыIэм къулыкъу зэрыщищIэнур, апхуэдэу контрактым къару щигъуэтыр (ирагъэджэну къыхахар еджапIэм щыщIэтIысхьа махуэм щегъэжьауэ).
Урысейм и ФСИН-м и еджапIэхэм ущIэтIысхьэну щIэнэхъыфIыр:
1. Еджэн яухыу къэзыгъэзэжа IэщIагъэлI ныбжьыщIэхэр зрагъэгъуэта IэщIагъэхэмкIэ фIэкIыпIэ имыIэу лэжьапIэ щагъэув Урысейм и ФСИН-м и Управленэу Къэбэрдей-Балъкъэр Республикэм щыIэм и подразделенэхэм.
2. Урысейм и ФСИН-м и еджапIэхэр къэзыуха щIалэхэр уголовнэ-гъэзэщIакIуэ системэм хиубыдэ IуэхущIапIэхэм къулыкъу щащIэху дзэм яшэркъым.
3. Ведомствэм и еджапIэхэм щIэс курсантхэм псэуныгъэ и лъэныкъуэкIэ сыт хуэдэ дэIэпыкъуныгъи ягъуэт. Абыхэм уголовнэ-гъэзэщIакIуэ IэнатIэм и лэжьакIуэхэм я хуитыныгъэ, къалэн псори яIэщ.
ИщхьэкIэ къыщыгъэлъэгъуа еджапIэхэм щIэтIысхьэну хуей псори 2014 гъэм и мэлыжьыхь мазэр къэсыху 8(8662) 77-93-74 телефонымкIэ псэлъэн хуейщ Урысейм Тезырхэр егъэпшынынымкIэ и федеральнэ къулыкъущIапIэм и Управленэу Къэбэрдей-Балъкъэр Республикэм щыIэм. Апхуэдэу ахэр езыхэр я щхьэкIэ екIуалIэ хъунущ Тезырхэр егъэпшынынымкIэ Урысейм и федеральнэ къулыкъущIапIэм и Управленэу Къэбэрдей-Балъкъэр Республикэм щыIэм кадрхэмкIэ и къудамэм (Налшык къалэ, генерал Абыдэ А. С. и уэрам, унэ №2 а).
